Magnussen kunne have skrevet under hos et andet Formel 1-team, før Renault kom på banen igen

RENAULT TECHNOCENTRE/PARIS (Ekstra Bladet): Juleaften faldt i januar for Kevin Magnussen. Danskeren har gennem et stykke tid vidst, at han i 2016 vendte tilbage til Formel 1-gridden.

Måden, hvorpå det skete, er gaven.

Den 23-årige dansker havde ikke forventet at skulle være med til at opbygge Renaults nye fabrikshold og være del af en plan, hvor ambitionen er verdensmesterskabet inden for fem år.

- Jeg har hele tiden troet på, at jeg nok skulle komme tilbage, men ikke på den her måde, fortæller Kevin Magnussen.

Her blev Kevin præsenteret som ny Renault-kører

Comeback-Kevin i eksklusiv klub: Så få er vendt tilbage

Plan B

For blot uger siden var det mere sandsynligt, at 2016 skulle tilbringes i den mere ydmyge ende af feltet.

I modsætning til sidste sæson var der nemlig en plan B i skuffen.

Direkte adspurgt, hvorvidt han havde takket nej til et andet Formel 1-team, lyder svaret fra Kevin Magnussen:

- Ja.

Ifølge Ekstra Bladets oplysninger drejer det sig om miniputten Manor, som stod klar med en kontrakt til dansk underskrivelse. Men også en kontrakt, hvor der skulle bidrages med i omegnen af 75-100 millioner kroner fra Kevin Magnussens bagland.

Frem med millionerne: Så meget kostede Kevins F1-sæde

Det vil sige Bestseller-milliardæren Anders Holch Povlsen.

Som mulighederne forsvandt hos McLaren og siden amerikanske Haas F1, har den danske racerkører været i dialog med Renault.



Alligevel er det først inden de seneste fire-fem dage, at aftalen kom helt i hus.

- Der var kontakt hen mod slutningen af året, da Renault viste sig seriøse om at købe Lotus. Men så døde det lidt, og det blev stille i nogle måneder. Men i starten af året kom der en ny mulighed, og så er det gået ret stærkt, siger Kevin Magnussen.

Hør Kevin fortælle om de nye holdkammerater hos Renault og det ikke længere at være rookie (Foto: Jan Sommer/Redigering: Mikkel Cramon)

Kevin er tilbage med Jack & Jones-logo i Renault-gult (Foto: Jan Sommer/ Redigering: Mikkel Cramon)